google/wiki40b huggingface dataset:
Heliaia

Heliaia (Gresk: Ἡλιαία) eller Halia (gresk: ἁλία) var høyesteretten i antikkens Athen. Forskere mener at den fikk sitt navn fra det gammelgreske verbet ἀλιάζεσθαι som betyr συναθροίζεσθαι, «samle seg». En annen forklaring er at domstolen tok sitt navn fra det faktum at høringene fant sted utendørs, under solen. Heliaia var også kalt for store ekklesia. Opprinnelig var dette stedet hvor høringene ble gjennomført, men senere dekket denne benevningen også selve domstolen.
Dommerne ble kalt heliaster (ἡλιασταί) eller dikaster (δικασταί, ὀμωμοκότες, «de som sverger på», det vil si jurymedlemmene). Selve dømmingen ble kalt ἡλιάζεσθαι (δικάζειν).

Sammensetningen av Heliaia

Det er ikke klart om Heliaia ble opprettet av Kleisthenes eller Solon, men det synes som sistnevnte innførte en funksjon for rådsforsamlingen om sitte som en ankedomstol. Retten hadde 6 000 medlemmer, valgt årlig ved loddtrekning blant alle mannlige borgere over 30 år, unntatt om de hadde gjeld til byen eller om de var fratatt stemmeretten, det vil si fratatt sine borgerrettigheter gjennom en ydmykende straff ved atimia (ἀτιμία). De som led av intellektuelle eller legemlig mangler ble også unntatt. Om noen som ikke var kvalifisert for deltagelse i en jury, likevel satt der ville vedkommende selv bli ført for Heliaia. Om vedkommende ble dømt, kunne domstolen gi ham hvilken som helst straff eller bot som den mente vedkommende fortjente. Om straffen var pengebot, da måtte den dømte gå i fengsel inntil vedkommende hadde betalt både den tidligere boten, og i tillegg den pengeboten som domstolen påla ham.
Swedfund

Swedfund International AB er et svensk statlig risikokapitalelskap for investeringer i U-land. Swedfund ble grunlagt i 1979 med oppgave, gjennom risikokapitalsatsinger skape lønnsomme bedrifter og dermed stimulere varig økonomisk utvikling i fattige land. 
Swedfund hadde 40 anstatte i 2014 med hovedkontor i Stockholm.

Seogså

Norfund
Aleksandar Vučić

Liv

Vučić studerte jus ved Universitetet i Beograd. Som ung var han i England for å lære engelsk. Han var etter oppløsningen av Jugoslavia i 1991 og under krigen 1992 til 1993  reporter for fjernsynskanalen Channel S, eid av bosniske serbere i Pale. 
I 1993 gikk han inn i Srpska radikalna stranka og ble valgt til medlem av Serbias parlament. Han ble i 1995 valgt som generalsekretær i sitt parti. Vučić var i perioden 1998 til 2000 informasjonsminister i Mirko Marjanovićs regjering. Vučić tapte valget om vervet som overborgermester i Beograd både i 2004 og 2008. Han var medlem av Europarådet fra juni 2006 til juni 2007.
Vučić gikk i 2008 over til Serbias progressive parti. Han var forsvarsminister fra 27. juli 2012 til 2. september 2013. Vučić ble 27. juli 2012 valg som stedfortredende statsminister. Han tiltrådte 28. april 2014 som landets statsminister.
Den 4. mars 2016 oppløste Serbias president Tomislav Nikolić parlamentet etter anmodning fra regjeringen og utskrev nyvalg den 24. april. Vučićs parti oppnådde 48,24% av stemmene ved valget, noe som ga det absolutt flertall i parlamentet.
Vučić ble 2. april 2017 valgt til vervet som landets president. Vučić regnes som EU-vennlig. Han avla presidenteden 5. juni 2017.
Netteger

Utseende

Små (1,5 – 10 mm), brede teger, umiskjennelig i og med at hele oversiden er dekket av brede, gjennomsiktige, nettmønstrede skjold som ofte har vakre, filigranslignende mønstre. Antennene er klubbeformede og består av fire ledd, de to innerste ganske korte, det tredje leddet langt. Fasettøynene er velutviklede, punktøyne mangler. Hodet er mer eller mindre firkantet, ofte med en serie av knøler eller pigger, ofte har pronotum et trekantet, kjølet fremspring i midten ("hette") som dekker hodet ovenfra. Scutellum er også dekket av et bakoverrettet utspring fra pronotum-skjoldet. Beina er nokså korte, føttene er to-leddete. Noen har harde, ugjennomsiktige forvinger og ligner biller.

Fossiler

Nettegene danner, med sine karakteristisk nettmønstrede skjold, lett kjennelige fossiler, og en del arter har blitt beskrevet fra slike. De eldste fossilene som blir regnet som netteger i dag, stammer fra slutten av kritt-tiden (Perrichot et al. (2006), ). Andre nettege-lignende fossiler fra kritt-tiden blir i dag enten plassert i familiene Vianaididae eller som primitive Tingoidea.

Levevis

Nettegene er planteetere som suger på ulike planter, både enfrøbladete og tofrøbladete. Noen arter lever i maur-tuer men lever trolig på røtter som stikker inn i maurenes ganger. Slekten Acalypta er uvanlig i og med at medlemmene lever av moser, en plantegruppe som få insekter kan leve av. To slekter (Copium og Paracopium, ingen av dem finnes i Norge) induserer galledannelse på vertsplantene, de er de eneste tegene som gjør dette. Ellers er de et flertall av artene knyttet til busker og løvtrær, og de er vanligvis ganske spesifikke på én eller noen få vertsarter. Noen arter er regnet som skadedyr på prydbusker og frukttrær, blant annet fordi de kan spre virus til plantene, mens andre har blitt forsøkt brukt i biologisk kontroll av innførte ugress.
Noen arter har en form for yngelpleie ved at flere hunner legger eggene sammen i en felles eggsamling, som de så sammen vokter, også etter at nymfene er klekket.
Blaine Anderson

Dalton

På Dalton var Blaine frontsanger og hoved-soloist for sangruppen the Dalton Academy Warblers.

McKinley

På McKinley tok det litt tid før Blaine følte seg velkommen. De andre guttene fra Glee-klubben så på han som stor konkurranse og trodde han kom til å få alle soloene og være den mannlige hovedsangeren i alle konkurransene. Dette endret seg da Finn innså at det var mye viktigere å vinne enn å være hovedsanger.

Forholdet med Kurt

Kurt og Blaines forhold, også kjent som Klaine, er et av de i serien med størt fanbase. De har vært på nyhetene flere ganger og vært med på å gjøre verden litt mer åpen til homofili og homofile.
Kurt og Blaine møttes i sesong 2, da Kurt dro til Dalton fordi han ble mobbet på McKinley. Kurt stoppet Blaine i en trapp for å spørre om sangklubben, og Blaine sa han kunne vise han. De to løp igjennom noen rom og møtte opp med resten av glee klubben, the Warblers. The Warblers, med Blaine som frontsanger sang Katy Perrys 'Teenage Dream' og Kurt falt for Blaine med en gang.
Det tok derimot litt tid før Blaine fant ut av sine følelser, og etter å ha vært venner veldig lenge, gikk det opp for han da Kurt sang the Beatles' 'Blackbird' til ære for hans døde fugl, Pavarotti.
Hanna Paulsberg

Biografi

Paulsberg startet å spille saksofon som 15-åring, etter å ha hørt en cd med den amerikanske saxofonisten Stan Getz. Året etter begynte hun på musikklinja ved Kirkeparken VGS i Moss, der hun fikk Jørn Winnæss som saksofonlærer. Hun fortsatte videre på Toneheim Folkehøgskole, der hun ble undervist av Anders Lønne Grønseth. Etter Toneheim kom hun inn på Jazzlinja ved NTNU i Trondheim der hun studerte hos blant annet John Pål Inderberg og Eirik Hegdal.
Under Jazzfest i Trondheim i 2015 ble Paulsberg utnevnt til NTNU-jazzambassadør 2015–2016. Tidligere ambassadører har vært blant annet Håkon Kornstad, Ola Kvernberg Trio, Håkon Mjåset Johansen og Kirsti Huke. 
Paulsberg har spilt med musikere som Chick Corea, Bobo Stenson, Bugge Wesseltoft, Marilyn Mazur, Jan Eggum, Svante Thuresson, Chris Minh Doky, Jimi Tenor, Georg Riedel og Henning Sommerro. Hun har turnert og spilt i land som Indonesia, Singapore, Madagaskar, Angola, USA, Grønland, Irland, England, Skottland, Finland, Estland og Tyskland med diverse prosjekter. I 2012 ble hun valgt ut som Norges representant i European Youth Jazz Orchestra, og de dro på turné i store deler av Øst-Europa.
I 2016 dro Paulsberg som en del av Trondheim Jazzorkester til New York etter invitasjon fra Chick Corea, og spilte to konserter med han på den legendariske jazzklubben Blue Note. Samme år spilte de konsert på North Sea Jazz Festival i Rotterdam, og i mai 2017 fulgte en turné på norske jazzfestivaler og klubber.
I september 2016 samlet Paulsberg på bestilling fra Nasjonal Jazzscene et drømmelag av musikere som hun skrev musikk for. Bandet bestod av Bobo Stenson(piano), Laura Jurd (trompet), Mats Eilertsen(bass) og Hans Hulbækmo(trommer), og prosjektet ble sendt ut på turné i regi av Nasjonal Jazzscene.

GURLS

Hanna Paulsberg er initiativtaker og låtskriver for trioen GURLS, som opprinnelig bestod av Emilie Nicolas på vokal og Ellen Andrea Wang i tillegg til Paulsberg selv. I 2017 tok Rohey Taalah over rollen som vokalist, og trioen spilte konserter på Maijazz og Oslo Jazzfestival før de gikk i Propeller Studio og spilte inn debutplata, Run Boy, Run, som kom ut 16 februar 2018.  
Trioen varmet opp for a-ha i et utsolgt Oslo Spektrum to kvelder på rad i februar 2018, og opptrådte live på Spellemannsprisen samme år.  Debutplaten vant Spellemannsprisen i kategorien jazz i 2018. I 2019 ble de nominert til Bendiksenprisen.
Guo Moruo

Bakgrunn

Guo Muruo kom fra en relativt velbeslått hakkafamilie i Sichuan som hadde som hjemstavn Ninghua i Fujianprovinsen. Han studerte først ved Shishi gymnasium i Chengdu og fikk deretter mulighet til å studere medisin i Japan i 1914, der han begynte å bli mer intressert av litteratur og ble påvirket av Wang Yangming, Rabindranath Tagore og Walt Whitman.

Karriere

I 1917 innledet han sin litterære karriere med å oversette Tagores poesi til kinesisk, og begynte snart å skape egne verker. I 1921 publiserte han sin første poesisamling, Nüshen (Gudinner) som etablerte hans rykte som en nyskapende poet på det kinesiske talespråk i Fjerde mai-bevegelsens ånd. I Japan lærte han blant annet å kjenne Yu Dafu og i 1921 var han med på å grunnlegge det litterære Skapelseforbundet, som i to år var sentrum for hans litterære aktiviteter.
I februar 1924 vendte Guo tilbake til Kina og bosatte seg i Shanghai. Den politiske radikaliseringen i Kina påvirket ham sterkt og han begynte å interessere seg for marxismen. I 1925 ble han med i Kuomintang, som da samarbeidet med Kinas kommunistiske parti. Han deltok i Nordkampanjen i 1926 som propagandist, men da Chiang Kai-shek begynte å utrense kommunister fra Kuomintang i 1927 tok Guo kommunistenes parti og begav seg til Nanchang straks etter det mislykkede Nanchangopprøret i august 1927. Han ble med i kommunistpartiet ved denne tid, men flyktet deretter til Japan, der han forble i ti år og gjennomgikk en av sine litterært mest produktive perioder.
Da den andre kinesisk-japanske krig brøt ut i juli forlot han sin familie i Japan og begav seg til Shanghai. I takt med at japanske styrker erobret store deler av Kinas kystland, flyktet Guo innover i landet og bosatte seg i nasjonalistregjeringens midlertidige hovedstad i Chongqing. 
Under den kinesiske borgerkrig deltok Guo som «partiløs» i Det kinesiske folks politisk rådgivende konferanse i arbeidet med å forberede utropelsen av Folkerepublikken Kina høsten 1949. Etter kommunistenes maktovertagelse innehadde han en rekke viktige posisjoner under det nye regime, han var blant annet sjef for det kinesiske vitenskapsakademi. Under 1940- og 1950-tallet arbeidet han intensivt med å representere Kina i den sovjetiske frontorganisasjonen Verdensfredsrådet på forskjellige steder i verden, da han blant annet besøkte Stockholm flere ganger. I 1951 ble han belønnet med Stalins fredspris.
Under kulturrevolusjonen ble han utsatt for forfølgelser og to av hans sønner begikk selvmord. Etter kulturrevolusjonens slutt lyktes han med å gjenvinne en stor del av sin innflytelse.
Slaget ved Bassignano

Slaget ved Bassignana ble utkjempet under det italienske felttoget i Den østerrikske arvefølgekrigen den 27. september 1745. Resultatet ble seier til den samlede arméen til Frankrike og Spania mot Østerrike og Kongedømmet Sardinia.
Den fransk-spanske arméen klarte til slutt å slå sammen arméene sine i Italia etter et to år langt felttog, og vant gjennom en manøver som narret 25 000 østerrikske tropper til å flytte seg mot Piacenza slik at den sardinske arméen ble isolert. Sardinierneble så overmannet og slått.
Slaget ved Piacenza året etter ble et nederlag for Frankrike og Spania og virkningen av Bassignano forsvant.
Universitetet i Nouakchott

Universitetet i Nouakchott (fransk:Université de Nouakchott) er et universitet i Nouakchott, hovedstaden i Mauritania. Universitetet ble etablert i 1981 og har mere enn 8 000 studenter.
Ramona og Siggen

Ramona og Siggen var et norsk underholdningsprogram med Cecilie Ramona Kåss Furuseth og Sigrid Velle Dypbukt som gikk på NRK Radio fra 2013 til 2016. Programmet gikk på P3, ble sendt mandag til torsdag og hadde en varighet på to timer. I tillegg til radioprogrammet, sto duoen bak nett-tv-serien Ramona og Siggen ONLINE, som besto av korte humorprogrammer. 
Programmet hadde i gjennomsnitt 140 000 lyttere per sending.
Programmet ble sendt på søndager fram til sommeren 2014. Sommeren 2014 gikk programmet hverdager fra klokken 17 til 19. Den 11. august 2014 tok de over det som tidligere hadde vært Radioresepsjonens sendetid og ble et formiddagsprogram. 
Ramona og Siggen ble sendt fra Marienlyst i Oslo.
Programmet gikk første gang på lufta den 8. desember 2013. Siste sending gikk 30. juni 2016.
Osamu Tezuka-kulturprisen

Osamu Tezuka-kulturprisen (手塚治虫文化賞 Tezuka Osamu Bunkashō) er en årlig utgitt mangapris, oppkalt etter Osamu Tezuka, og som gis til mangankaer eller mangaverk som har enten utmerket seg eller bidratt betydningsfullt innen manga. Den gis ut av Asahi Shimbun, og har blitt gitt ut siden 1997 i Tokyo.
Stavanger Svømmestadion Gamlingen

Stavanger Svømmestadion Gamlingen er et utendørs svømmeanlegg ved Mosvangen i nærheten av Mosvatnet. Gamlingen har lange tradisjoner som byens eneste oppvarmede utendørsbasseng.
Anlegget er åpent hele året, selv på vinteren. Gamlingen er utstyrt med 25 meters basseng, barnebasseng, trimrom og felles badstu.
Stavanger Svømmestadion blir besøkt av mer enn 200 000 personer i året. (Det var mer enn 250 000 besøkende i 2017).
I 2018 ble anlegget "Årets idrettsanlegg" i Norge.
Pol Roger

Pol Roger er en anerkjent produsent av champagne. Selskapet holder til i byen Épernay i distriktet Champagne-Ardenne i Frankrike og ble grunnlagt i 1849 av vinhandleren Pol Roger. Bedriften er i privat eie av familien, noe som er uvanlig blant Grande Marques. Familien eier 87 hektar vinmarker i Montagne de Reims, Vallée de Ia Marme, Vallée d’Epernay og i Côte des Blancs. Dette dekker rundt 45% av deres behov, og resten kjøpes inn fra andre gårder på kontraktbasis. Total årsproduksjon er på omtrent 1,4 million flasker. Kjellerne hvor vinen modnes er drevet i kalkfjell. De går over tre etasjer og er inntil 7 km under gatene i Épernay. De regnes blant de kaldeste og dypeste kjellerne i regionen. På grunn av kulden modnes vinen langsomt, noe som sies å heve smaken.

Cuvée Sir Winston Churchill

Pol Roger var Winston Churchills favorittchampagne. I 1984 ble Pol Roger P.R. Reserve Speciale erstattet av Cuvée Sir Winston Churchill som Pol Rogers mest utsøkte vin.
Innlandshavet

Geografi

Fra byene Kitakyūshū på Kyūshū til Osaka på Honshū er det om lag 450 kilometer langt. Bredden varierer mellom 15 og 55 kilometer fra nord til sør. Arealet er 23 203 km², og gjennomsnittlig dybde er 38 meter. Kysten er ca. 6 868 kilometer lang, og volumet av vann er beregnet til 881,5 km³. Over 700 øyer fyller Innlandshavet, flere av dem er bebodde. 
Havet består av fem havbasseng, og har tre streder ut til storhavet;  fra Koreastredet gjennom Kanmonsundet. Utløpene til Stillehavet går gjennom sundene Bungo-suidō lengst sør og Kii-suidō på nordøst-siden av Shikoku.
På grunn av det milde klimaet i området, blir havet ofte sammenlignet med Middelhavet.
Størstedelen av Innlandshavet er en del av Setonaikai nasjonalpark, en av Japans eldste parker.
Ved sundet Kii-suidō finnes den kjente malstrømmen Naruto no Uzushio. Innlandshavet er også kjent for det «røde tidevann», en periodevis oppblomstring av alger.
Ratna Lingpa

Ratna Lingpa (tibetansk: རཏྣ་གླིང་པ་, wylie: rat+na gling pa, født 1403, død 1478) var en tibetansk tertön, som samlet mange av tekstene i Nyingma Gyubum i det femtende århundre. Han er også kjent som Shikpo Lingpa (ཞིག་པོ་གླིང་པ་, zhig po gling pa) og Drodul Lingpa (འགྲོ་འདུལ་གླིང་པ་, 'gro 'dul gling pa), fordi han i løpet av et enkelt livsløp avslørte termaer fra tre ulike livsløp.
Mette Henriette

Bakgrunn

Mette Henriette fikk undervisning i improvisasjonsmusikk fra en alder av 12 år og ble tidlig involvert i den lokale jazz- og kulturscenen. hvor hun spilte i ulike ensembler inkludert korps, storband og rockeband. I tenårene turnerte hun med studenter fra Jazzlinja i Trondheim, før hun som 18-åring flyttet fra sin hjemby for å studere i Oslo og New York. Hun hadde også kortere studieopphold i Vest-Afrika og Sentral-Asia. Siden den gang har Mette Henriette arbeidet og bodd i New York, London, Paris, Svalbard and Oslo.

Karriere

I 2015 debutere Mette Henriette med dobbeltalbumet Mette Henriette på plateselskapet ECM. Albumet bestod av 90 minutter med musikk som hun hadde komponert for sin trio og store ensemble satt sammen av musikere fra jazz, kammermusikk og tango. Utgivelsen var produsert i samarbeid med Manfred Eicher og innspilt i Rainbow Studio med lydtekniker Jan Erik Kongshaug. Albumcoveret og pressebildene ble fotografert av Anton Corbijn.
"It is seldom I find someone I don't know in the music world when that someone is one who surprises you with their talent and presence, and Mette is one of these people with that rare quality. She has an other worldly appearance, utterly fascinating." — Anton Corbijn 
Hun har spilt ved norske festivaler og konsertscener som Moldejazz, Oslo Jazzfestival, Ultima, Trondheim Jazzfestival, CODA, Olavshallen. Internasjonalt har hun opptrådt ved blant annet documenta14, Atlanta Jazz Festival, Festival d'Ille de France, Athen Konserthus og Jazzfest Berlin. I tillegg til virksomheten som utøver og komponist, utvikler Mette Henriette scenografi, lysdesign og koreografiske konsepter for egne forestillinger. Hun har samarbeidet med et bredt spekter av kunstnere som Marina Abramovic, Robert Wilson, Hege Haagenrud, Nicolas Jaar, Radik Tyulyush, CocoRosie, Valgeir Sigurdsson, Cikada m.fl. 
"Mette Henriette is different" — Marina Abramovic
Jozef Barmoš

Landslaget

Han deltok i flere internasjonale turneringer for Tsjekkoslovakia. Han ble europamester i fotball i 1976.
Xunwu

Xunwu (kinesisk: 寻乌县; pinyin: Xúnwū Xiàn) er et fylke i provinsen Jiangxi i Folkerepublikken Kina. Det ligger i byprefekturet Ganzhou.
Befolkningen var på 282 171 innbyggere i 1999.

Samferdsel

Kinas riksvei 206, som passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Gent–Wevelgem 2006

Gent-Wevelgem 2006 var den 64. utgaven av sykkelrittet og ble avholdt 5. april 2006. Rittet var som vanlig 210 km langt.
Johanne Schmidt-Nielsen

Politisk karriere

Schmidt-Nielsen startet sin politiske karriere i Danske Gymnasieelevers Sammenslutning, hvor hun var nestleder fra 2002 til 2003. Hun har gjort seg bemerket ved deltakelse i en rekke politiske aksjoner. I forkant av valget i 2007 fikk hun stor oppmerksomhet rundt å ha anmeldt et dansk pornoblad for hallikvirksomhet fordi de hadde med en prostituert som premie i en av sine konkurranser. Under partilederdebatten i 2007 var hun den yngste deltaker i en dansk partilederdebatt noen sinne.
Under folketingsvalget i Danmark 2011 fikk hun 47 002 personstemmer – bare sittende statsminister Lars Løkke Rasmussen fikk flere.
Enhedslisten har et rotasjonsprinsipp som gjorde at Schmidt-Nielsen ikke sto på noen valglister under Folketingsvalget 2019.
Dendronotus albopunctatus

Utbredelse

Arten finnes ved stillehavskysten av Nord-Amerika.
Elman Siraj oglu Rustamov

Utdanning

Rustamov begynte sin økonomiutdanning ved Aserbajdsjans nasjonale institutt for nasjonaløkonomi, fakultet for planlegging av nasjonaløkonomi. Etter dette jobbet han et halvt år ved Det vitenskapelige forskningsinstituttet for økonomi, som lå under den sovjetiske statlige planleggingskomiteen. 
Fra 1973 til 1978 var han aspirant ved Aserbajdsjans nasjonale økonomiinstitutt etter D. Bunyadzade. Denne perioden ble avbrutt i 1974–75, da han avtjente sin militærtjeneste i Smolensk.

Yrkeserfaring

I 1978 fikk Rustamov jobb i en fagforening under Armenske SSRs ministerium for lett industri, som leder for økonomiavdelingen. Her jobbet han fram til 1980, da han ble økonomileder for Det vitenskapelige forskningsinstituttet for økonomi, som lå under den statlige planleggingskomiteen. 
I 1986 fikk han en vitenskapelig stilling ved Det vitenskapelige forskningsinstituttet for økonomi i Moskva. Etter dette skrev han også sin doktorgradsavhandling i 1990–92. Doktorgraden sin fikk han i 1993.
Etter to år som sjefsrådgiver for presidentskapet i Aserbajdsjan ble han utnevnt til første visesentralbanksjef for Aserbajdsjans nasjonalbank i 1992. Denne stillingen hadde han til året etter, da han begynte å jobbe i Agrarian, et bankaksjeselskap. Her var han viseformann i styret. I 1994 var han tilbake i sentralbanken, og var igjen første visesentralbanksjef fram til 1995. Han fungerte også som Aserbajdsjans koordinator mot Verdensbankgruppen, MIGA (Verdensbankgruppens Multilaterale garantiinstitutt for investeringer) og Den europeiske banken for rekonstruksjon og utvikling.
Han ble første gang valgt som sentralbanksjef i 1995, da han overtok for Qalib Aghayev, deretter ble han gjenvalgt i 2000, 2005, 2010 og 2015 og sitter nå i sin femte periode.
Han er gift og har tre barn.

Aserbajdsjans sjakkforbund

Rustamov har siden 2007 vært president for Aserbajdsjans sjakkforbund.
Vektløfting under Panamerikanske leker 1983

Vektløfting under Panamerikanske leker 1983. Vektløfting var en av flere sporter i de niende Panamerikanske leker som ble arrangert i Caracas i Venezuela fra 14. til 29. august 1983. Det var ble konkurrert i ti vektklasser, kun for menn. Cuba ble beste nasjon med sju gullmedaljer foran Venezuela, Canada og USA med en hver.
Rikspartidag for frihet

Rikspartidag for Frihet var det tyske nazistpartiet NSDAPs 7. rikspartidag. Den ble avholdt fra 10. til 16. september 1935 i Nürnberg. Partistevnet er best kjent for  raselovene som fratok jøder og andre ikke-germanere fulle borgerrettigheter i det tyske riket. Lovene, som ble forkynt under Riksdagsmøtet og la det juridiske grunnlaget for holocaust og den etniske rensningen i det nazistiske Tyskland, sto sentralt i Nürnberg-prosessen, de alliertes rettsoppgjør etter den andre verdenskrig.

Norsk deltakelse

Flere nordmenn var til stede under Rikspartidagene i 1935.  Blant dem var forfatter og frontkjemper Per Imerslund. Han traff representanter for britiske fascister og den rumenske jerngarden. Sosialøkonom og skipsmegler Hans S. Jacobsen deltok også under partidagene. Jacobsen ga ut tidsskriftet Ragnarok, og var et sentralt medlem av venstre-opposisjonen i NS.

Film fra partidagene

Leni Riefenstahl produserte filmen Frihetens dag! - Våre væpnede styrker! ("Tag der Freiheit! – Unsere Wehrmacht!" som var en dokumentarfilm om  Wehrmachts manøvre under den 7. partikongressen.
Goran Pandev

Overgangen fra Lazio

I 2009 ble det tydelig at Pandev ikke kom overens med lagets styreleder, Claudio Lotito. Han ble linket til flere storlag, f. eks Liverpool Football Club, Juventus, Inter, Zenit St. Petersburg og Bayern München. Han uttalte senere at han ved et eventuelt klubbskifte bare ville vurdere tilbud fra lag i Serie A. Til tross for at han fikk disse tilbudene allerede i sommeren, ville ikke Lazio og Lotito la han gå før 23. desember 2009. Han fikk da utbetalt 170.000 euro på grunn av den unødvendige krigen han hadde kjempet mot klubben og Lotito. 4. januar 2010 signerte han en femårskontrakt med Inter og ble tildelt nr. 27.